Limatas

Limatas (vok. Limmat) – upė šiaurės Šveicarijoje; Arės (Reino baseinas) dešinysis intakas. Išteka iš Ciuricho ežero (nors neretai laikoma į jį įtekančios Linto upės pratąsa). Teka į šiaurės vakarus. Įteka į Arę šiek tiek šiauriau Brugo miestelio. Didžiausi intakai: Zihlas, Repišas. Ant upės įrengta eilė hidroelektrinių. Prie Limato įsikūrę Ciuricho, Ditkono, Vetingeno, Badeno miestai.